Netscout Content in Lithuanian

**Pagrindinis puslapis**

*Netscout* serverių stebėsenos įrankis

Analizuokite savo duomenų sistemos veiklą iš bet kurio pasaulio kampelio.

*Netscout* serverių stebėsenos įrankis yra valdymo sprendimas, kuris suteikia įmonėms išsamius duomenis apie duomenų tinklo veiklą.

Mūsų SaaS (programinės įrangos kaip paslaugos) modelis leidžia išvengti su IT susijusių problemų ir sutelkti visą dėmesį į tai, kas svarbiausia jūsų verslui.

*Netscout* padeda greitai pamatyti jūsų įmonės serverio būklę ir neatima brangaus laiko, skirto kurti ir puoselėti jūsų verslą.

*Nuotolinė stebėsena*

Stebėkite savo serverio būklę per atstumą: atminties apimtį, temperatūrą, kietojo disko dalių apkrovą ir kitą jums svarbią informaciją. Mūsų debesų kompiuterijos sprendimas leis jums pasiekti duomenų sistemas per nuotolinę IP prieigą, nebūtina vykti į biurą.

*Išsamios diagramos*

*Netscout* serverių stebėsenos įrankis visų vartotojų informaciją paverčia išsamiomis diagramomis ir pateikia vienoje vietoje. Sistemos administratoriai gauna prieigą prie *Netscout* prietaisų skydelio, kuriame gali matyti chronologines ir duomenų apkrovimo diagramas. Naudodamiesi mūsų vizualizuotomis diagramomis sužinokite, kurie duomenų sistemos elementai yra svarbiausi.

*Jokių skundų*

Mūsų serverio stebėjimo įrankis suteikia galimybę patogiai valdyti centrinio procesoriaus (CPU) apkrovą. Lengva pastebėti, kurie serveriai per daug apkrauti ir gali nustoti veikti. Taip galite užkirsti kelią vartotojų skundams - išspręsti problemą prieš išgirstant skambant telefoną. Klientų aptarnavimas tampa vaikų žaidimu su *Netscout* stebėsenos įrankiu.

**Apie mus**

*Netscout* yra mūsų, *inlusion Netforms* komandos, kūrinys. Mes - jauni ir energingi, ta pačia linkme mąstantys profesionalai iš Pabaltijo. Tikime, kad technologijos ir dizainas gali išspręsti daug verslo problemų. Bandydami pralenkti pažangą imamės pačių dižiausių iššūkių.

Matydami spragą IT sektoriuje sukūrėme *Netscout -* atsaką į deficitą rinkoje. Manome, kad daugelis IT įmonių nedrįsta arba nežino kaip vykdyti į savo vartotoją orientuotos politikos. Nesvarbu, kokio dydžio jūsų verslas, patogus technologijų naudojimas yra vienas svarbiausių sėkmės elementų. Mūsų tikslas yra išskaidyti sudėtingus technologinius procesus ir juos paversti lengvai naudojama sistema. Mūsų produktas padės jums įgyvendinti savo IT tikslus.

Mes visa galva pasinėrę į technologijų naujienas, nes norime išspręsti dažnai IT sektoriuje kylančias problemas. Kadangi esame patyrę versle ir IT sektoriuje, galime pasiūlyti geriausias išeitis. Mes nestovime vietoje, kuriame naujoves ir laukiame naujų iššūkių.

**Products**

*Netscout* serverių stebėsenos įrankis

*Netscout* serverių stebėsenos įrankis suteiks jums galimybę atskleisti visą verslo technologinį potencialą. Mūsų SaaS modelis, integruotas į jūsų įmonės procesą, padės pagreitinti naujovių diegimą.

Mūsų tarptautinių profesionalų komanda sukūrė šį produktą tam, kad verslo savininkai galėtų stebėti savo serverių veiklą per atstumą, nevykdami į biurą. Stebėsenos sprendimas per keletą sekundžių suteikia tokią svarbią informaciją kaip centrinio procesoriaus (CPU) apkrova ir serverio temperatūra. Programos *Netscout* tikslios bei išsamios diagramos suteiks išsamią informaciją ir leis palyginti jūsų vartotojų statusą bet kuriuo metu, iš bet kurio pasaulio kampelio.

Siūlome lanksčią kainų sistemą priklausomai nuo jūsų įmonės dydžio ir prižiūrimų vartotojų kiekio. Kviečiame rinktis jums tinkamiausią planą. Kiekviena *Netscout* paskyra yra individualiai pritaikyta jums: gausite sertifikacijos kodą bei saugią prieigą, kad galėtumėte stebėti serverių veiklą per atstumą. Unikalus serijos numeris suteiks autorizaciją, o produkto kodas apsaugos nuo įsilaužimo į jūsų stebėsenos skydelį. Suprantame internetinio saugumo svarbą ir garantuojame, kad *Netscout* - absoliučiai saugi platforma.

Saugi debesijos duomenų saugykla (jau greitai)